ШҚО Білім басқармасының «Халық әртістері ағайынды Абдуллиндер атындағы Шығыс Қазақстан өнер училищесі» КМҚК

**Тақырыбы: Музыканың сөз өнеріндегі мәні**

Абдина Жамиля Сергазыевна - орыс тілі мен әдебиеті пәнінің оқытушысы

 ***«Музыка – оқырманға  өмір шындығын бейнелеуде қосымша құрал  болады»***

***Стефан Малларме***

Мәдениет саласындағы музыка өнері көптеген зерттеулерге сай әдебиетпен тығыз байланыста екендігін көрсетеді.

 Бұл қарым-қатынастың жарқын мысалдары - опера, оперетта, мюзикл, балет - әдеби шығармалардың негізінде туындады.

Әдебиет пен музыкалық шығармалардағы сюжеттің көркем образына айналған бейнелер нақты өмірден алынған.

Әдебиет пен музыканың өзара байланысын музыкалық тақырыптарға негізделген көптеген әдеби шығармалардан байқауға болады, мысалы: И.А. Крыловтың «Квартет», А. С. Пушкиннің «Моцарт және Сальери», И.С. Тургеневтің «Певцы», Ф. М. Достоевскийдің «Белые ночи», М. Булгаковтың «Мастер и Маргарита» шығармалары.

С. Есениннің поэтикалық шығармашылығы лиризмге толы. Ақынның өлеңдеріне екі жүзден астам музыкалық шығармалар жазылған. Сонымен қатар, жеке өлеңдерді музыкада бірнеше композиторлардың өнеріне арқау болды: «Белая береза» 17 музыкалық шығарма, «Не жалею, не зову, не плачу» және «С добрым утром!» өлеңдеріне 10 музыкалық шығарма жазылған.

А. С. Пушкин лицейде білім алып жүргенде музыкаға қызығушылық танытты, оның ерекше назарын аударған халық музыкасы еді. Ол Михайловский ауылында жер аударылған кезінде 60 жуық халық әнін жазып алған болатын. Кейіннен сол әндердің кейбірін өз шығармаларына енгізді. Мысалы, «Русалка» драмасында хор «Сватушка» әнін орындайды. «Маленькие трагедии» цикліндегі «Моцарт и Салиери» пьесасында ақын XVIII ғасырдың композиторлары Глюк пен Гайдн туралы айтады. Сонымен қатар, Илья Обломов Белькантоға құштарлығын білдірді, Евгений Онегин балерина Авдотия Истоминаның жанкүйері болды, ал Иоган Штраус «Мастер и Маргарита» шығармасындағы «Шайтанның балы» үзіндісін өзі оркестрде басшылық етті.

Әдеби кейіпкерлердің талғамына негізінен фольклор жинаушы авторлардың, опера білгірлерінің және балет әуесқойларының талғамдары әсер етеді.

Көбінесе А.Гончаров өз кейіпкерлерінің мінезін олардың музыкалық талғамдары арқылы ашты. Мысалы, «Обрыв» романындағы Марфенка Александр Варламовтың «Ненаглядный ты мой, как люблю я тебя» романын және Джоакино Россинидің «Севильский цирюльник» шығармасында ария Розинаны шырқады: «...ол таза, бар даусымен шырқап ән айтады және оның дауысынан махаббат дыбысы естілмейді... содан кейін ол ән айтуды доғарып, сол ән айтқандай үнімен Матренаға жоталардан салат жинау керек...деп бұйрық бергені естіледі».

А.Толстойдың шығармашылығында бейнелілік зор орынға ие. «После бала» әңгімесі әр түрлі эпизодтардағы (бал кезінде және одан кейін) музыкалық қарама-қайшылықтарға (антитезаларына) негізделген. Алдымен кейіпкердің жүрегінде бал музыкасы естіледі: мазурка, вальс, полька, квадриль, сонымен қатар басқа да көңілді, би немесе романтикалық кештердің музыкасы. Ол ғашық, ол үшін бұл әлемдегінің бәрі керемет. «Менің жүрегімде мен үнемі ән айттым...мазурканың үні естілді». Музыка арқылы психикалық күйден хабар беріледі. Мазуркалар мен вальстар бажылдаған музыкамен ауысады, дәл сол сияқты керемет, таңдандырып, таңдай қақтырар сезімдер мұңға ауысады. Мазурканың үні өшіп, оның орнын жан шошырлық қорқынышты музыка басады. Қуаныш қорқынышпен алмасады. Шығармадағы музыкалық сүйемелдеу осы екі суреттің арасындағы айырмашылықты дәлірек жеткізу және осы сәттің атмосферасын құру үшін осы екі картинаны сәйкестендіруге көмектеседі.

А. Н. Островский жас Петр Чайковскиймен дос болды және оның өтініші бойынша өзінің «Воевода» комедиясын опералық либреттоға айналдырды. Кейінірек П.И.Чайковский «Снегурочка» пьесасына музыка жазды. Премьерадан жеті жыл өткен соң, көптеген ертегі операларының авторы Николай Римский - Корсаков ертегіге қызығушылық танытты. 1882 жылы 10 ақпанда Мариин театрының сахнасында Операның премьерасы өтті.

Ф.М. Достоевский опера мен балеттің жанкүйері болды. «Белые ночи» хикаясында ол Мейербердің «Роберт-дьявол» операсындағы балет сахнасы туралы айтады. Ал армандаушы Настенканы сүйіктісіне хат жазуға көндіретін эпизод Россинидің «Севильский цирюльник» операсындағы көріністі қайталайды.

А. П. Чеховтың балалық шағы Таганрогта өтті, онда тұрғындардың жартысынан көбі шетелдіктер - гректер, итальяндықтар, ағылшындар және немістер болды. Олар еуропалық орындаушылардың концерттерін өткізетін, үйлерде Вердидің әйгілі опералары «Травиата» мен «Трубадур» музыкасы шырқалды.

Чехов шығармаларында басқа композиторлардың әуендерін кездестіруге болады – Глинка мен Даргомыжский, Бородин мен Шуберт, Лист және Гуно. Шығармалардың атаулары көбінесе музыкамен байланысты, мысалы: «Скрипка Ротшильда», «Контрабас и флейта», «Хорист», «Тапер». Сюжеттің маңызды бөлшектерінің бірі «Скрипка Ротшильда» маңызды рөл атқарады бұл музыкалық аспап.

Скрипка – Яков жанының бір бөлігінің символы. Бақытты, адамгершілікті, тыныштықты, сезімталдықты бейнелейтін бөліктер. Ең қайғылы сәттерде ол оған жүгінеді. «Шығындар туралы ойлар Яковты әсіресе түнде мазалады: ол төсегіне скрипканы қасына қойып, басына әртүрлі ойлар келгенде, ішектерге қолын тигізді, қараңғыда скрипка дыбыс шығарғанда ол өзін жеңіл сезінетін».

Михаил Булгаков бала кезінен бастап анасы Варвара Покровскаяның арқасында музыкаға қызықты. Ол опера театрларына тұрақты баратын. Жазушының жеке мұрағатында сақталған театр билеттерінен оның сүйікті операсы — Чарльз Гуноның «Фауст» туындысын кем дегенде 41 рет тыңдағаны белгілі. Бұл опера «Мастер и Маргарита» мәтінінде орын алған. Романдағы көптеген есімдер музыка саласына қатысты. Римдік эстрадалық шоудың директорлары композитор Николай Римский-Корсаковпен байланысты, Коровьевтің лақап аты - Фагот (үрмелі аспап), ал медицина профессорының тегі - Стравинский. Михаил Булгаков Берлиоздың бейнесін композитор Гектор Берлиозбен тікелей байланыстырған. Гетенің "Фауст" дәйексөзі Булгаков романына эпиграф етіп алды, сол жерден басты кейіпкердің аты алынады.

Музыка, басқа шығармалардағыдай, кейіпкерлерді сипаттаудың маңызды құралы, Л.Н. Толстойдың «Война и мир» романындағы психологиялық талдау құралы болып табылады. Толстой үшін оларды оң бағалаудың құралы - музыкаға деген сүйіспеншілік, музыкалық сезімталдық және кейіпкерлердің дарындылығы. Оның кейіпкерлері классикалық музыканы біліп қана қоймай, ән шырқап, түрлі музыкалық аспаптарда ойнайды, сонымен қатар халық музыкасының, халық әндерінің, халық аспаптарының сүйкімділігін сезінеді.

Бірақ ең үлкен музыкалық сезімталдық - басты кейіпкер Наташа Ростова; бұл романтикалық, шынайы, сезімтал халық кейіпкерін музыка әлемінен тыс елестету мүмкін емес.

Бетховеннің екінші сонатасы А. И. Куприннің «Гранатовый браслет» әңгімесін аяқтайды. «Ол алғашқы аккордтардан бұл ерекше, жалғыз терең шығарма екенін білді. Оның жаны екіге бөлінген сияқты. Бір уақытта оның жанынан мың жылда бір рет қайталанады үлкен махаббат өткендей болды, оның санасында сөздер пайда болды, сөздің ойындағы музыкамен сәйкес келгені сонша, «сенің атың қасиетті болсын» деген сөздермен аяқталатын өлеңдер сияқты болды.

Әңгіме кейіпкері бұл шығарманы музыкаға негіз болған өз символы деп қабылдады, оның бақытының символы, ажырамас махаббатқа душар болған өмірі екенін түсінеді. «Ханшайым Вера акацияның діңін құшақтап жылады. Осы кезде таңғажайып музыка, оның қайғысына мойынсұнғандай, «тыныштал, мен сенімен біргемін...» деп жалғастырды. Автор оқиғаның сюжетіне енгізілген музыканың көмегімен басты кейіпкерлердің сезімдерінің өткірлігін жеткізе алды.

Осылайша, біз музыканың көркем әдебиеттегі рөлі қаншалықты үлкен екенін, автордың ойын толық қабылдау үшін қажет екенін көреміз.

Неліктен көптеген авторлар өз шығармаларының сюжеттеріне музыканы қосады? Менің ойымша, әрбір сөз суретшісі кейіпкерлердің образы мен олардың тағдырын ашу үшін осы әдісті пайдаланады, онсыз шығарманың мәнін түсіну қиын.

Пайдаланылған әдебиеттер

1. А. П. Чехов «Скрипка Ротшильда»
2. А.И Куприн «Гранатовый браслет»
3. А.С Пушкин «Моцарт и Сальери»,
4. И.С Тургенева «Певцы»,
5. Ф.М Достоевский «Белые ночи»
6. Л.Н Толстой «После бала»
7. М. Булгаков «Мастер и Маргарита»
8. Сборник «Библиотека музыкальных произведений», 2011 г.